Another World (videospill)

Another World er et videospill skapt og utviklet av franskmannen Éric Chahi i 1991. Spillet solgte rundt en million eksemplarer på 1990-tallet og fikk mange lovord fra ulike bransjeorganisasjoner, både i sin samtid og i ettertid.The Best Monsters in Gaming: The Beast, GameSpot, Oct 4, 1999 Det ble utgitt av Delphine Software International.

Spillet ble opprinnelig utviklet for Amiga, Atari ST, Apple IIGS og DOS-plattformene, men hadde også stor utbredelser på Super Nintendo (fra 1992).

Spillet ble i 1994 etterfulgt av Heart of the Alien. Det må også nevnes at det populære franske spillet Flashback har hentet mye av sin inspirasjon fra Another World og mange regner det som en uoffisiell oppfølger (begge er forøvrig utgitt av Delphine Software International).

 Handling 
Hovedpersonen i spillet heter Lester Knight Chaykin, en ung genial fysiker. I begynnelsen av spillet ankommer Lester sitt høyteknologiske underjordiske laboratorium i sin Ferrari 288 GTO, og begynner med et eksperiment ved hjelp av en partikkelakselerator, og forsøker å rekonstruere det som skjedde når universet ble født. Umiddelbart før partiklene når den tiltenkte destinasjonen, slår et lyn ned i laboratoriet og forstyrrer hele forsøket. Dette forårsaker en uforutsett partikkelfusjon, og en eksplosjon. Lynet åpner et hull i tid og rom, og teleporterer Lester til en karrig, fremmed planet.

Etter å ha unngått en rekke farlige urfolk, blir Lester oppdaget og fanget av en gruppe humanoide romvesen, og ført til en underjordisk fangeleir. Lester stikker av sammen med en ukjent fange kjent som "Buddy" og de to må unngå sine fangevoktere, samtidig som de reiser gjennom en rekke farlige omgivelser. Karakterene må også slåss mot fremmede soldater og andre skapninger, samtidig som de løser forskjellige gåter for å overleve og komme seg unna.

 Referanser 

 Eksterne lenker 


Kategori:Dataspill fra 1991
Kategori:Dataspill utviklet i Storbritannia
Kategori:Dataspill utviklet i Frankrike
Kategori:Super NES-spill
Kategori:Mega Drive-spill
Kategori:Windows-spill
Kategori:3DO-spill
Kategori:Action-eventyrspill
Kategori:Amiga-spill
Kategori:Android-spill
Kategori:Apple IIGS-spill
Kategori:Atari Jaguar-spill
Kategori:Atari ST-spill
Kategori:DOS-spill
Kategori:IOS-spill
Kategori:Linux-spill
Kategori:MacOS-spill
Kategori:Nintendo Switch-spill
Kategori:Plattformspill
Kategori:PlayStation 3-spill
Kategori:PlayStation 4-spill
Kategori:PlayStation Vita-spill
Kategori:Overlevelsesspill
Kategori:Xbox One-spill